วัดดอนบุบผาราม

วัดดอนบุบผาราม ตั้งอยู่เลขที่ 218 หมู่ที่ 3 ตำบลบ้านกร่าง อำเภอศรีประจันต์ จังหวัดสุพรรณบุรี เป็นวัดราษฎร์ คณะสงฆ์มหานิกาย เขตปกครองคณะสงฆ์ตำบลบ้านกร่าง อำเภอศรีประจันต์ จังหวัดสุพรณบุรี คณะสงฆ์ ภาค14

 ประวัติ 
วัดสร้างเมื่อใดไม่ปรากฎหลักฐานชัดเจน จากประวัติคำบอกเล่าว่าเดิมชื่อ วัดตะค่า สร้างในสมัยกรุงศรีอยุธยาวิเชียร พงษ์ประยูร. (2533). อนุสรณ์เนื่องในงานบำเพ็ญกุศลแด่พระเดชพระคุณพระครูศรีคณานุรักษ์ และงานฉลองสมณศักดิ์สัญญาบัตร พัดยศ ตราตั้งที่ พระครูศรีประจันตคณารักษ์ เจ้าคณะอำเภอศรีประจันต์. พิมพ์ครั้งที่ 1. อ่างทอง: วรศิลป์การพิมพ์.

ปรากฏชื่อวัดตะค่าต่อเนื่องมาถึงสมัยกรุงรัตนโกสินทร์ กระทั่งพระครูธรรมสารรักษา (อ้น ติสฺโส) เป็นเจ้าอาวาส นิยมปลูกต้นไม้ ไม้ดอก ไม้ประดับ ชาวบ้านจึงเรียกว่า วัดโคกดอกไม้ พระครูธรรมสารรักษาเห็นคำว่า โคก ฟังไม่ไพเราะ จึงเปลี่ยนชื่อเป็น วัดดอนดอกไม้ และ วัดดอนบุบผา ตามลำดับ จวบจนสมัยพระครูศรีคณานุรักษ์ (สม คงฺคสุวณฺโณ) เป็นผู้รักษาการแทนเจ้าอาวาส พ.ศ. 2470 จึงเพิ่มเติมเป็น วัดดอนบุบผาราม

ปัจจุบันมีพื้นที่จำนวน 30 ไร่ 1 งาน 17 ตารางวา ได้รับอนุญาตตั้งวัดเมื่อ พ.ศ. 2341กรมการศาสนา กระทรวงศึกษาธิการ. (2545). ประวัติวัดทั่วราชอาณาจักร เล่ม 21. พิมพ์ครั้งที่ 1. กรุงเทพฯ: โรงพิมพ์การศาสนา. ได้รับพระราชทานวิสุงคามสีมาครั้งแรก วันที่ 10 ธันวาคม พ.ศ. 2433 เขตวิสุงคามสีมา กว้าง 9 วา ศอก ยาว 11 วา ศอกจุลจอมเกล้าเจ้าอยู่หัว, พระบาทสมเด็จพระฯ, 2396-2453 (2514). จดหมายเหตุพระราชกิจรายวันในพระบาทสมเด็จพระจุลจอมเกล้าเจ้าอยู่หัว พุทธศักราช 2433. กรุงเทพฯ: โรงพิมพ์ตีรณสาร. ได้รับพระราชทานวิสุงคามสีมาครั้งสอง วันที่ 8 กันยายน พ.ศ. 2498 เขตวิสุงคามสีมา กว้าง 40 เมตร ยาว 60 เมตรพระบรมราชโองการ ประกาศ พระราชทานวิสุงคามสีมา, เล่ม 72 ตอนที่ 75 ก, 20 กันยายน 2498, หน้า 1391

เป็นวัดซึ่งมีอดีตเจ้าอาวาสและเจ้าอาวาสปัจุบันเป็นพระสังฆาธิการดำรงตำแหน่งตั้งแต่ เจ้าคณะตำบล เจ้าคณะอำเภอ รองเจ้าคณะจังหวัด เป็นพระเถราจารย์ที่มีชื่อเสียง เป็นที่เคารพนับถือของประชาชนทั้งในและต่างประเทศ วัตถุมงคลของท่านได้รับความนิยม

เป็นสถานที่ประดิษฐาน พระพุทธมงคลนิมิต พระพุทธรูปโบราณ ปางมารวิชัย เดิมประดิษฐานที่วัดราชบุรณราชวรวิหาร กรุงเทพมหานคร เมื่อประสบภัยสงครามโลกครั้งที่ 2 ทางราชการมีประกาศให้ยุบเลิกวัด พระครูศรีคณานุรักษ์ (สม คงฺคสุวณฺโณ) กับชาวบ้านจึงเดินทางไปอัญเชิญมาประดิษฐานเป็นพระประธานอุโบสถวัดดอนบุบผารามนับแต่นั้น

 ลำดับเจ้าอาวาส 
ลำดับเจ้าอาวาส และผู้รักษาการแทนเจ้าอาวาสวัดดอนบุบผาราม (เท่าที่พบข้อมูล)
+ลำดับรายนามเริ่มวาระสิ้นสุดวาระหมายเหตุ1สมภารมี - -เจ้าอาวาส2สมภารอ่อง - -เจ้าอาวาส3พระครูธรรมสารรักษา (อ้น ติสฺโส)พ.ศ. 2411พ.ศ. 2470เจ้าอาวาส, รองเจ้าคณะจังหวัดสุพรรณบุรี, มรณภาพ4พระครูศรีคณานุรักษ์ (สม ยาอุไร คงฺคสุวณฺโณ)พ.ศ. 2470พ.ศ. 2471ผู้รักษาการแทนเจ้าอาวาสพ.ศ. 2471พ.ศ. 2532เจ้าอาวาส, เจ้าคณะอำเภอศรีประจันต์, มรณภาพ5พระครูอาภัสสรคุณ (เตี้ยม พลเสน อาภสฺสโร)พ.ศ. 2532พ.ศ. 2552เจ้าอาวาส, เจ้าคณะตำบลบ้านกร่าง, มรณภาพ6พระศรีประจันตคณาภิบาล (สมทรง พลเสน โชติปญฺโญ) ป.ธ.3พ.ศ. 2552 -เจ้าอาวาส, เจ้าคณะอำเภอศรีประจันต์, ปัจจุบัน

 ปูชนียวัตถุ และปูชนียสถาน 

  พระปรางค์ ศิลปะสมัยรัตนโกสินทร์ ขนาดสูง 12 วา 2 ศอก 9 นิ้ว เส้นผ่าศูนย์กลางฐานกว้าง 6 วา สร้างสมัยพระครูธรรมสารรักษาเป็นเจ้าอาวาส บูรณะสมัยพระครูศรีคณานุรักษ์เป็นเจ้าอาวาส
  พระพุทธมงคลนิมิต พระพุทธรูปปางมารวิชัย มีอายุหลายร้อยปี เดิมประดิษฐานยังวัดราชบุรณราชวรวิหาร กรุงเทพมหานคร เมื่อสิ้นสงครามโลกครั้งที่ 2 มีประกาศให้ยุบวัดดังกล่าว พระครูศรีคณานุรักษ์ (สม คงฺคสุวณฺโณ) และชาวบ้านจึงอัญเชิญพระพุทธรูปองค์นี้ซึ่งรอดพ้นจากถูกทิ้งระเบิดทำลาย มาเพื่อเป็นพระประธานอุโบสถวัดดอนบุบผาราม พร้อมกับพระพุทธรูปบางวัดในเขตอำเภอศรีประจันต์ อาทิ วัดพังม่วง วัดม่วงเจริญผล วัดคลองชะโด วัดโพธิ์ศรีเจริญ 
 หลวงพ่อดอกไม้ พระประธานประจำอุโบสถหลังเก่า ครั้งยังชื่อวัดโคกดอกไม้ จึงเรียกพระประธานในอุโบสถว่า หลวงพ่อดอกไม้
 พระศรีสุคโตโพธสุธนทศพลญาณ พระพุทธรูปปางลีลา เนื้อโลหะทองสัมฤทธิ์ ประดิษฐานบทแท่น 8 เหลี่ยม ขนาดความสูงจากพื้นถึงพระเกศพระพุทธรูป 15 เมตร สร้างเมื่อ พ.ศ. 2530 กว่าๆ โดยการนำของนายประภัตร โพธสุธน ลูกศิษย์วัด
 รอยพระพุทธบาทจำลอง สร้างเมื่อ พ.ศ. 2458 เป็นรอยพระพุทธบาท 4 รอย มีมงคล 108 ปัจจุบันประดิษฐานในมณฑป
 รูปเหมือนพระครูธรรมสารรักษา (อ้น ติสฺโส) สร้างเมื่อ พ.ศ. 2469 ก่อนท่านจะมรณภาพ ปัจจุบันประดิษฐานในมณฑป
 รูปเหมือนพระครูศรีคณานุรักษ์ (สม คงฺคสุวณฺโณ) สร้างเมื่อ พ.ศ. 2513 เมื่อท่านมีอายุครบ 72 ปี ปัจจุบันประดิษฐานในมณฑป
 สังขารพระครูศรีคณานุรักษ์ (สม คงฺคสุวณฺโณ)  ซึ่งมรณภาพตั้งแต่ พ.ศ. 2532 ปัจจุบันประดิษฐานในโลงแก้วภายในศาลาจตุรมุข

 การศึกษา 

 สำนักศาสนศึกษาพระปริยัติธรรม แผนกธรรม เริ่มเปิดสอนเมื่อ พ.ศ. 2508

 เทศกาล และงานประจำปี 

 งานประจำปี ปิดทองไหว้พระ สักการะรอยพระพุทธบาท วันแรม 15 ค่ำ เดือน 4 (ตรุษไทย) ของทุกปี
 พิธีบำเพ็ญกุศลทักษิณานุปทาน วันคล้ายวันมรณภาพ พระครูศรีคณานุรักษ์ (สม คงฺคสุวณฺโณ) วันแรม 15 ค่ำ เดือน 4 (ตรุษไทย) ของทุกปี
 พิธีบำเพ็ญกุศลทักษิณานุปทาน วันคล้ายวันมรณภาพ พระครูธรรมสารรักษา (อ้น ติสฺโส) วันที่ 22 ตุลาคม ของทุกปี

 อ้างอิง 

หมวดหมู่:วัดในอำเภอศรีประจันต์
หมวดหมู่:วัดไทยในสังกัดคณะสงฆ์มหานิกาย